கேள்வி: பாறைத் தாவி மறிமான் - வாழ்விடம் மற்றும் பரவல் பற்றி விளக்கவும்.
பதில்: படிமம்:Oreotragus_oreotragus.jpg பாறைத் தாவி மறிமான் பாறைகள் நிறைந்த நிலப்பரப்பில், அரிதான தாவரங்கள் காணப்படும் இடங்களில் வாழ்கிறது. இது உணவுப் பற்றாக்குறையின் போது தாழ்வான பகுதிகளுக்கு இடம்பெயர்கிறது. கிளிமஞ்சாரோ மலையில் 4,500 மீ (15,000 அடி) உயரத்தில் பாறைத் தாவி மறிமான் காணப்படுகிறது. பாறைத் தாவி மறிமான் பெரிய பரப்பளவில் உள்ள சாதகமான வாழ்விடங்களில் அதிக அடர்த்தியாக வாழக்கூடும்; எத்தியோப்பியாவின் சிமியன் மலைகள் தேசிய பூங்காவில் ஒரு சதுர கிலோமீட்டருக்கு 10 முதல் 14 மான்கள் உள்ளனர். இருப்பினும், வாழ்விடத்தில் பெரும் பகுதிகளில் பாறைகளாக இருந்து புல்வெளி நிலப்பரப்பு குறைவாக இருக்கும் பகுதியில் இவற்றறின் அடர்த்தி பொதுவாக ஒரு சதுர கிலோமீட்டருக்கு 0.01 மற்றும் 0.1 இருக்கும். கிழக்கு மற்றும் தெற்கு ஆப்பிரிக்கா முழுவதும் கணிசமான எண்ணிக்கையில் இந்த மறிமான் காணப்படுகிறது. இதன் வாழும் எல்லை வடகிழக்கில் சூடான், எரித்திரியா, வடக்கில் சோமாலியா மற்றும் கிழக்கில் எத்தியோப்பியாவிலிருந்து தெற்கில் தென்னாப்பிரிக்கா வரையிலும், கடலோர அங்கோலா மற்றும் நமீபியா வரையிலும் பரவியுள்ளது. மத்திய ஆப்பிரிக்கக் குடியரசு வடக்கு மற்றும் மேற்கு மலைப்பகுதிகள், காங்கோ மக்களாட்சிக் குடியரசு, ஜோஸ் பீடபூமி மற்றும் நைஜீரியா உள்ள கஷாகா கும்டி தேசியப் பூங்காவின் கிழக்கே சிறிய எண்ணிக்கையில் காணப்படுகிறது. இது புருண்டி அற்றுவிடும் என்று அஞ்சப்படுகிறது. East, R.; IUCN/SSC Antelope Specialist Group (1999).